Jochen Klepper

Jochen Klepper (født 22. mars 1903, død 11. desember 1942) var en tysk forfatter, poet, journalist og salmedikter.

Liv 
Klepper ble født i Bytom Odrzański i Schlesien som sønn av en lutersk prest. Han begynte først å studere teologi ved Universitetet i Wrocław, men hoppet av studiet for å bli radiojournalist i Berlin. I 1931 giftet han seg med Johanna Stein, en jødisk enke med to døtre. Dette gjorde at han kom i søkelyset til nazistpartiet. Han fikk sparken fra jobben sin i Berliner Funk i juni 1933, og fikk senere sparken fra et forlag i 1935. Han hadde skrever positivt om en prøyssisk konge og om forskjellen i forholdt til det daværende styresettet. Boken ble svært populær, og i mars 1937 mistet han lisensen han trengte for å få utgi bøkene sine. Han anket dette til Joseph Goebbels og skrev under anken med ordene «Heil Hitler», noe som gjorde at han fikk tilbake lisensen.

I desember 1940 ble han innkalt til hæren. Dette var kanskje på grunn av en tabbe i byråkratiet, da personer som var gift med jøder ikke skulle bli innkalt. Konen hans hadde blitt døpt, og de hadde en kirkelig bryllupsseremoni i 1938. Klepper var aldri i kamp, men tjenestegjorde i forsyningen i Bulgaria, Polen og Russland, før han ble dimittert for å ta seg av konen sin i 1942.

11. desember 1942, etter at Adolf Eichmann nektet å gi visum til deres andre datter, begikk alle tre selvmord med å åpne en gasskran. Jochen skrev i dagboken sin rett før de døde: «I kveld dør vi sammen. Over oss i det siste øyeblikket vårt, står bildet av den velsignede Jesus som omgir oss. Med dette i blikket avslutter vi livene våre». Etter deres død ble dagboken gitt av Jochens søster, Hildegard, til den allierte rettssaken mot Adolf Eichmann hvor den ble brukt som bevis mot ham (Sesjon 51).

Salmer
Klepper skrev mange salmer, og mange av disse blir brukt. I Norsk Salmebok er han representert med en salme, og i Norsk salmebok 2013 med to. Begge er i nynorsk oversettelse:

Norsk salmebok 2013 nr. 17: Det langt på natt mun vera, 1938. Oversatt av Bjarne Nordheim 1963. Melodi av Johannes Petzold 1939.
Norsk salmebok 2013 nr. 836: Du som har tida i di hand, 1938. Oversatt av Arve Brunvoll 2003. Melodien er en tysk folketone fra 1500-tallet.

Referanser

Eksterne lenker 
 
 
 
  Kleppers liv, teologi og åndelige dikt.

Tyske salmediktere
Tyske journalister
Personer fra Nowa Sól fylke